  Туспуктэм: Константин Вознесенских Майя Бывальцева Удмуртие коронавируслэсь ныре пазьгон вакциналэн нырысетӥ партиез вуиз. Со сярысь элькунысь тазалыкез утёнъя министрлэн воштӥсез Марина Петренко Улосвылэн кивалтонъя центрлэн меӵак эфирез дыръя ивортӥз. « Коронавируслэсь ныре пазьгон вакцина милям вань ни, но со вакцинаез уже кутон понна нырые пазьгонъёс кулэ. Ныре пазьгонъёслы куриськон сётэмын » Марина Петренко, Удмуртиысь тазалыкез утёнъя министрлэн воштӥсез Тӥрлык вуиз ке, вакцинаез калыклы ӵектыны кутскозы. Кивалтӥсьлэн кылъёсызъя, ныре пазьгон вакцина ампулаосын «Спутник V» вакциналэсь номырин уг висъяськы, мугоре шедён амалэн гинэ. Тодэ вайытом, пӧсьтолэзь ӵоже Удмуртиын коронавируслэсь ревакцинаци ортчисьёслэн лыдзы 10 процентлы йылӥз шуыса ивортӥзы вал. Берло нуналскын висёнэз 136 муртлэсь шараязы. Тегъёс: коронавирус вакцина Удмуртия  